Euroopa Liidu kombineeritud nomenklatuuri selgitavad märkused

2012/C 349/05

Vastavalt nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) (1) artikli 9 lõike 1 punkti a teisele taandele muudetakse Euroopa Liidu kombineeritud nomenklatuuri selgitavaid märkusi (2) järgmiselt:

Leheküljel 43 lisatakse grupi 7 pealkirja „KÖÖGIVILI NING SÖÖDAVAD JUURED JA MUGULAD” ning rea „0701 Kartulid, värsked või jahutatud” vahele järgmine tekst:

„Üldist

Idud (köögivilja- ja muud idud) on idandatud seemned, mida kasutatakse inimtoiduks kas toorelt või keedetult. Idandamine on seemnete idanema panemine neid niisutades (see suurendab seemnete veesisaldust ja lõpetab nende puhkeperioodi), nii et seemnest hakkab välja kasvama uus taim, ja arenevad lehed.

Valmistoiduks ette nähtud idusid saab tavaliselt tollile esitada kolmel kujul:

1) idulehtedega (kotüledoonid, esimesed väljaarenemata lehed) idaneva taimena, seemne- ja juurejääkidega;

2) idanevast viljaterast koosneva taimena, nt idandatud oder ehk rohelised linnased (vt ka alamrubriikide 1107 10 11 kuni 1107 10 99 selgitavad märkused), mida võib kasutada toorelt salatites või pärast täiendavat töötlemist peamiselt õlle või viski tootmiseks;

3) ainult idulehtedest koosneva noortaimena (seemne- ja juurejääkideta), millel ei ole täiskasvanud taimele iseloomulikke lehti (pärislehed, mis tekivad pärast taime väljaarenemist). Seda liiki idud esitatakse tollile tavaliselt väikestes kastides koos kasvualustega.

Idude klassifitseerimisel tuleb kohaldada alljärgnevaid põhimõtteid.

— Grupis 7 nimetatud köögiviljaidud klassifitseeritakse värskete köögiviljadena grupi 7 asjaomastesse rubriikidesse, kuna värsked köögiviljad kuuluvad siia gruppi olenemata sellest, kas neid kasutatakse toiduks, külvamiseks või istutamiseks, välja arvatud rubriiki 0602 kuuluvad seemikköögiviljad, mis on ümberistutamiseks sobivas konditsioonis (vt HSi selgitavad märkused, grupp 7, pealkiri „üldine”, 10. lõik).

— Oaidude tootmiseks kasutatavad oad klassifitseeritakse kui kuivatatud kaunviljad rubriiki 0713 (vt HSi selgitavad märkused, alamrubriik 0713.31). Siiski klassifitseeritakse oaidude tootmiseks kasutatavatest ubadest ning teistest kuivatatud kaunviljadest saadud oaidud kui värsked kaunviljad rubriiki 0708.

— Ehkki mõned ainult seemne kujul olevad taimed klassifitseeritakse kombineeritud nomenklatuuri muudesse gruppidesse, näiteks gruppi 9 või gruppi 12, muutuvad need pärast idandamist tarbimiseks sobivaks köögiviljaks ja tuleb klassifitseerida vastavalt gruppi 7, kuna nad on kaotanud grupi 9 ja grupi 12 objektiivsed omadused. Vt HSi selgitavad märkused, rubriik 0709, esimene lõik, punkt 14 bambusevõsude ja sojaoaidude kohta.

— Gruppi 10 kuuluvatest teraviljadest idandatud idud (rubriigid 1001, 1002, 1003, 1004, 1006 ja 1008), näiteks idandatud oder klassifitseeritakse alamrubriiki 1107 10 (idandatud oder ei kuulu gruppi 10, vt HSi selgitavad märkused, rubriik 1003, erand a), mis on kõige täpsem idandatud teravilju käsitlev rubriik, mis ei piirdu ainult kuivatatud ja idandatud teraviljaga (linnased). „Rohelised linnased” klassifitseeritakse alamrubriikidesse 1107 10 11 kuni 1107 10 99 (vt kombineeritud nomenklatuuri selgitavad märkused asjaomaste alamrubriikide kohta, esimene lõik) ja neid iseloomustatakse kui idanema hakanud viljateri, mida ei ole veel kuivatatud.

— Zea mays var. Saccharata-sordist (suhkrumais) valmistatud idud, mis klassifitseeritakse grupi 7 märkust 2 ja grupi 10 märkust 2 kohaldades gruppi 7, tuleb klassifitseerida rubriiki 0709 (CN-kood 0709 99 60).

Idude mittetäielik nimekiri koos vastavate CN-koodidega: